als_Latn dik_Latn sag_Latn
Shumë prej këngëtarëve nuk e dinë, ose nuk varet prej tyre, se kush ulet në vendet e rezervuara me superpagesë për korporatat apo se çfarë ndodh gjatë koncertit
Nga Ruben Avxhiu
Po bëhet e modës në SHBA që takimet fondmbledhëse të politikanëve për fushatat e tyre zgjedhore, të kenë në sfond një këngëtarët më të njohur të botës duke kënduar.
Dallimi me pjesëmarrjen e këngëtarëve shqiptarë në fushatat zgjedhore në Shqipëri është se këtu janë politikanët që shkojnë te këngëtarët dhe jo e kundërta. Madje në shumë raste këngëtarët vetë nuk e dinë se çfarë ndodh gjatë koncerteve të tyre, në pjesën luksoze të ulëseve të rezervuara nga korporatat.
Politikanët kanë filluar të ftojnë donatorët e mundshëm, jo më në salla koktejli apo në darka të bollshme, por në koncerte të muzikës hip-hop, pop dhe rock, sipas preferencave të politikanit dhe të pasanikëve që mund të financojnë fushatat.
Është pasqyrim i ndërrimit të brezave në SHBA. Një brez i ri politikanësh dhe një brez i ri sipërmarrësish, të pasuruar shpejt, ose që kanë trashëguar pasuritë nga prindërit. Këta kanë shpesh pak interes për politikën dhe preferojnë më mirë ta paguajnë 2,000 dollarë për të parë një koncert në llozhë me politikanin, sesa të dëgjojnë fjalime të mërzitshme në një sallë të mbyllur diku si prindërit e tyre një herë e një kohë.
Shpesh stadiumet e sallat ku bëhen koncertet e këngëtarëve të njohur kanë llozha të korporatave, ato blihen me çmim të lartë dhe në këto raste po përdoren nga politikanë për të mbledhur fonde. Këngëtarët ose nuk e dinë kush ulet aty, ose bëjnë ikur nuk e dinë. Për ta nuk ka rëndësi edhe se koncertet kanë kalendarin e tyre dhe nuk varen nga politikanët. Janë këta të fundit që i akordojnë planet sipas kalendarit të këngëtarit. Kjo vështirë se ndodh në Shqipëri, ku shumica e këngëtarëve ka nevojë të dëshpëruar për paratë e shumta në fushata zgjedhore e për mundësitë për t’u ekspozuar përpara një mase shumë më të madhe njerëzish.
Ja një listë e politikanëve që kanë fituar para për fushatat e tyre ndërkohë që Beyoncé këndonte në skenë: Senatorët Tim Kaine (Demokrat nga Virginia), Bob Casey (Demokrat nga Pennsylvania) dhe Jeanne Shaheen (Demokrate nga Neë.Hampshire) si dhe kongresistët. Gregory Meeks (Demokrat nga Neë York) dhe John Shimkus (Republikan nga Illinois).
Senatori Republikan David Vitter nga Louisiana ka ftuar mbështetësit e tij pasanikë, në një koncert “të përshtatshëm për familjet”, ku këndonte ylli i ri i popit, Justin Bieber. Vitter është konservator dhe donte një rast ku të gërshetohej zbavitja me vlerat familjare. Dikur në Kongresi ai kishte kërkuar heqjen e Presidentit Clinton pas skandalit me stazhieren Monica Leëinsky, mirëpo në 2004, i doli emri si një nga klientët e përhershëm të bordellos ilegale në Washington të famëkeqes “DC Madam”. (Shumë politikanë kanë problem morali, por moralistët konservatorë fetarë që llapin gjithë ditën për moral dhe pastaj shkojnë bëjnë atë për të cilën klithin kundër të tjerëve janë më të shpifurit.)
Neë York-u ka Madison Square Garden, kurse Washington-i ka Qendrën Verizon. Pikërisht këtu ka ftuar Vitter mbështetësit e tij për të parë së bashku koncertin e Justin Bieber, të adhuruarin e adoleshenteve amerikane, por edhe të prindërve të tyre që u pëlqen ky këngëtar me fjalor të pastër dhe pamje të rregullt.
“Politico” që ka pikasur e para këtë prirje të re të politikës amerikane që i përshtatet brezit të ri, thotë me shaka se edhe “të rinjtë me zemër” po ftohen në koncerte tani nga politikanët.
Kongresistet demokrate Suzan DelBene nga shteti Washington dhe Linda Sánchez nga California kanë organizuar mbledhje fondesh gjatë koncerteve të grupit të famshëm të rokut klasik, Rolling Stones ndërsa Senatori Republikan John Thune nga South Dakota gjatë një koncerti të grupit Eagles. (Kur këndonin këta, shumë nga ne nuk kishin lindur ende, sa për një ide.)
Në SHBA, mbledhja e fondeve është e domosdoshme se garat zgjedhore janë shumë të shtrenjta. Në takimet fondmbledhëse, politikanët historikisht janë përpjekur jo vetëm të bindin e frymëzojnë por edhe të zbavisin dhuruesit e të përkëdhelin sedrën e tyre. Tani me këto koncerte të paktën një pjesë të zbavitjes ia kanë lënë me pagesë, këngëtarit të radhës që vjen në qytet.
als_Latn mri_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn